[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.7.2009

COM(2009) 422 végleges

2007/0249 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján, az Európai Parlament által az alábbi javaslatra vonatkozó tanácsi közös állásponttal kapcsolatban javasolt módosításokról az Európai Parlament és a Tanács rendelete az európai távközlési szabályozók csoportjának létrehozásáról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2007/0249 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján, az Európai Parlament által az alábbi javaslatra vonatkozó tanácsi közös állásponttal kapcsolatban javasolt módosításokról az Európai Parlament és a Tanács rendelete az európai távközlési szabályozók csoportjának létrehozásáról

1. ELőZMÉNYEK

Az eljárás

A Bizottság 2007. november 13-án elfogadta és még aznap az Európai Parlamenthez és a Tanácshoz továbbította a COM(2007) 699 – 2007/0249 (COD) számú rendeletjavaslatát, amelynek elfogadására az EK-Szerződés 251. cikkében meghatározott együttdöntési eljárást kell alkalmazni.

A Gazdasági és Szociális Bizottság 2008. május 29-én nyilvánított véleményt. A Régiók Bizottsága 2008. június 19-én fogadta el véleményét a javaslatról.

A Bizottság 2008. november 5-én az EK-Szerződés 250. cikkével összhangban módosított javaslatot fogadott el[1], amelybe – részben vagy teljes egészében – számos olyan módosítást átemelt, amelyet a Parlament első olvasatban 2008. szeptember 24-én megszavazott.

A Tanács az EK-Szerződés 251. cikkével összhangban 2009. február 16-án elfogadta a javaslatra vonatkozó közös álláspontját[2].

A Bizottság 2009. február 17-én közleményt fogadott el a Tanács közös álláspontjáról[3].

Az Európai Parlament második olvasatban 2009. május 6-án fogadta el álláspontját.

2. A BIZOTTSÁG JAVASLATÁNAK CÉLJA

A Bizottság javaslatának célja egy független szakértői testület létrehozása, amely az elektronikus hírközlésre vonatkozó uniós szabályozási keret végrehajtásában támogatná a Bizottságot és a nemzeti szabályozó hatóságokat, hatékonyan hozzájárulva ezzel a belső piac kiteljesítéséhez.

3. A BIZOTTSÁG ÉSZREVÉTELEI

3.1. Általános észrevételek

A javaslat második olvasatban történő elfogadásának biztosítása érdekében az Európai Parlament a 2009. május 26-i plenáris ülésen több, a Tanáccsal egyeztetett módosítást fogadott el a Tanács közös álláspontjához. A módosítások főként az alábbi elemeket érintik:

A rendelet az Európai Parlament által módosított formában kétszintű struktúrát hoz létre, amely áll egyrészt az Európai Elektronikus Hírközlési Szabályozók Testületéből (BEREC), amely a 27 tagállam szabályozóiból álló, tanácsadói hatáskörrel felruházott, jogi személyiséggel azonban nem rendelkező tanács; másrészt a hivatalból, amelyet egy irányítóbizottság (27 tag + a Bizottságot képviselő 1 tag) és egy igazgatási vezető alkot, és amely jogi személyiséggel rendelkező közösségi szervként támogató szerepet fog betölteni. A BEREC a Bizottságnak és a tagállami szabályozóknak ad szakvéleményeket az elektronikus hírközlésre vonatkozó európai uniós szabályozási keret szerinti feladataik tekintetében. A hivatal a BEREC-nek nyújt majd szakmai és ügyviteli támogatást feladatai teljesítéséhez, finanszírozása közösségi támogatásból és a tagállamoktól vagy a tagállami szabályozó hatóságoktól származó, a működési kiadások konkrét tételeire vonatkozó önkéntes hozzájárulásokból történik.

A Bizottság elfogadja az Európai Parlament módosításait, mivel azok összhangban vannak a javaslat átfogó céljával és általános jellemzőivel.

3.2. A javaslat módosítása

Az EK-Szerződés 250. cikkének (2) bekezdésével összhangban a Bizottság az Európai Parlament plenáris ülésén 2009. május 6-án megszavazott módosításoknak megfelelően módosítja javaslatát.

[1] COM(2008) 720 végleges.

[2] HL C 75E., 2009.3.31., 67. o.

[3] COM(2009) 78 végleges.